ตร.เผยพยานปากเอกคดี บอส รถชนดับ ลั่นพร้อมพิสูจน์ทุกข้อสงสัย 
ญาติรับศพพยานปากสำคัญคดี บอส อยู่วิทยา ตั้งบำเพ็ญกุศลที่บ้าน ตำรวจเผยผลตรวจสอบ ค่อนข้างชัด เป็นอุบัติเหตุทางจราจร ด้านผู้การเชียงใหม่ ลั่นพร้อมให้พิสูจน์ทุกข้อสงสัย-ตรงไปตรงมาจากเหตุการณ์ที่ นายจารุชาติ มาดทอง 1 ใน 2 พยานสำคัญคดี นายวรยุทธ อยู่วิทยา หรือบอส ขับรถจักรยานยนต์ประสบอุบัติเหตุ เมื่อเวลาประมาณ 01.00 น. วันที่ 30 ก.ค. จนเป็นเหตุให้เสียชีวิต ตามที่เสนอข่าวไปแล้วนั้นความคืบหน้าล่าสุดวันนี้ (30 ก.ค.) ผู้สื่อข่าวรายงานว่า ขณะนี้ศพของ นายจารุชาติ ญาติได้รับกลับไปประกอบพิธีทางศาสนา ตั้งบำเพ็ญกุศลที่บ้านเกิดในพื้นที่ ต.ม่วงคำ อ.พาน จ.เชียงราย แล้ว ซึ่งบรรยากาศก็เต็มไปด้วยความโศกเศร้าด้าน พ.ต.อ.รณชัย รอดลอย ผกก.สภ.ภูพิงคราชนิเวศน์ เปิดเผยว่า เท่าที่ตรวจสอบเบื้องต้น นายจารุชาติ ผู้เสียชีวิตขี่รถจักรยานยนต์ไปชนท้ายรถจักรยานยนต์อีกคันหนึ่ง พอชนแล้วรถจักรยานยนต์นายจารุชาติก็แฉลบล้ม ตัวนายจารุชาติศีรษะไปฟาดขอบฟุตปาท ทำให้ได้รับบาดเจ็บและเสียชีวิตในเวลาต่อมา ส่วนคู่กรณีได้รับบาดเจ็บเช่นกัน ถูกนำส่งรักษาโรงพยาบาล เบื้องต้นจากการตรวจสอบก็ถือว่าเป็นอุบัติเหตุค่อนข้างชัดเจน แต่อย่างไรก็ตาม มันเป็นคดีที่ได้รับความสนใจ เพราะบุคคลที่เสียชีวิตเป็นพยานในดคีสำคัญ ก็จะมีการตรวจสอบอย่างละเอียดอีกครั้งต่อมา ผู้สื่อข่าวได้สอบถาม พล.ต.ต.พิเชษฐ จีระนันตสิน ผบก.ภ.จว.เชียงใหม่ ซึ่งทางผู้การเชียงใหม่ เปิดเผยว่า เบื้องต้นมันเป็นเรื่องรถเฉี่ยวชนกัน มีการเเกี่ยวกันจนเสียหลักไปชนขอบข้างทาง และคู่กรณีก็ได้รับบาดเจ็บอยู่ที่โรงพยาบาล ตนได้ให้พนักงานสอบสวน พร้อมทั้ง พ.ต.อ.รณชัย รอดลอย ผกก.สภ.ภูพิงคราชนิเวศน์ ไปตรวจสอบข้อเท็จจริงทั้งหมด ซึ่งประเด็นต่างๆ ทางตำรวจพร้อมให้พิสูจน์ และพร้อมที่จะตรวจสอบเหตุเพื่อไม่ให้เกิดข้อสงสัย และเกิดความเคลือบแคลงใจของสังคมว่า เป็นเหตุอะไรและเป็นอุบัติเหตุจริงหรือไม่ หรือเป็นเหตุตามที่สื่อมวลชนตั้งประเด็นไว้ เราพร้อมที่จะตรวจสอบและพิสูจน์ทราบ เบื้องต้นที่ตำรวจรับแจ้งเป็นรถเฉี่ยวชนกันมีผู้บาดเจ็บ มีการประสานกู้ชีพกู้ภัย ทีมสาธารณสุขไปตรวจที่เกิดเหตุ และนำตัวส่งโรงพยาบาลทั้งสองคนไม่มีใครหนีไปไหน ตอนนี้ทางตำรวจรับข้อมูลและตั้งเรื่องว่าเป็นอุบัติเหตุคดีจราจรอยู่ มีภาพถ่ายและกล้องวงจรปิดเป็นหลักฐาน ส่วนข้อเคลือบแคลงสงสัยของสื่อมวลนั้น เราก็จะพยายามตรวจสอบ ถ้าสื่อมวลชนมีข้อมูลอะไรจะให้ตรวจสอบก็ยินดีตรวจสอบ เพื่อให้หายข้อสงสัยทางตำรวจจะทำอย่างตรงไปตรงมา.
ญาติรับศพพยานปากสำคัญคดี บอส อยู่วิทยา ตั้งบำเพ็ญกุศลที่บ้าน ตำรวจเผยผลตรวจสอบ ค่อนข้างชัด เป็นอุบัติเหตุทางจราจร ด้านผู้การเชียงใหม่ ลั่นพร้อมให้พิสูจน์ทุกข้อสงสัย-ตรงไปตรงมา 
บอส อยู่วิทยา,วรยุทธ อยู่วิทยา,คดีบอส,จารุชาติ มาดทอง,พยานคดีบอส,พยานให้การคดีบอสเสียชีวิต,เชียงใหม่,ข่าวทั่วไป